ଏହି ଅଜଣା ସୂତ୍ରରୁ ତେଲେଙ୍ଗାନାରେ କ୍ଷମତାସୀନ ଟିଆରଏସ୍କୁ ସର୍ବାଧିକ ୮୯ କୋଟି ଟଙ୍କାର ଦଳୀୟ ଚାନ୍ଦା ମିଳିଥିବାବେଳେ ଏହା ପଛକୁ ରହିଛି ଆନ୍ଧ୍ରର ମୁଖ୍ୟ ବିରୋଧୀ ଚନ୍ଦ୍ରବାବୁଙ୍କ ଦଳ ଟିଡିପିକୁ ଆସିଛି ୮୧.୬ କୋଟି ଟଙ୍କା। ଆନ୍ଧ୍ର ପ୍ରଦେଶ ଜଗନଙ୍କ ୱାଇଆରଏସ୍ କଂଗ୍ରେସ ଦଳକୁ ୭୪.୭ କୋଟି ଟଙ୍କା ମିଳିଛି। ସେହିଭଳି ଓଡ଼ିଶାରେ କ୍ଷମତାସୀନ ନବୀନଙ୍କ ବିଜେଡିକୁ ଅଜଣା ସୂତ୍ରରୁ ମିଳିଛି ୫୦ କୋଟି ୫୦ ଲକ୍ଷ ଟଙ୍କା। ସେହିପରି ତାମିଲନାଡୁରେ କ୍ଷମତାରେ ଥିବା ଏମ.କେ ଷ୍ଟାଲିନଙ୍କ ଶାସକ ଡିଏମକେ ଅଜଣା ସୂତ୍ରରୁ ୪୫.୫ କୋଟି ଟଙ୍କା ହାସଲ କରିଛି। ଆଞ୍ଚଳିକ ଦଳ ଗୁଡ଼ିକର ଆୟକର ଦାଖଲ ଓ ନିର୍ବାଚନ ଆୟୋଗଙ୍କ ନିକଟରେ ଦାଖଲ କରୁଥିବା ଦଳୀୟ ଚାନ୍ଦା ବା ସହାୟତା ଅର୍ଥ ସଂକ୍ରାନ୍ତ ତଥ୍ୟକୁ ବିଶ୍ଲେଷଣ କରିବା ପରେ ଏଡିଆର ପକ୍ଷରୁ ଏହି ସୂଚନା ପ୍ରଦାନ କରାଯାଇଛି। ରାଜନୀତିକ ଦଳ ଗୁଡ଼ିକ ୨୦ ହଜାର ଟଙ୍କାରୁ କମ୍ ଅର୍ଥ ଦାନ କରୁଥିବା ଲୋକ କିମ୍ବା ଅନୁଷ୍ଠାନର ନାଁ ସାର୍ବଜନୀନ ନକଲେ ଚଳିବ ବୋଲି ସଂପ୍ରତି ନିୟମ ରହିଛି। ଏହାର ଅର୍ଥ ହେଉଛି, ଦଳୀୟ ପାଣ୍ଠିକୁ କେଉଁଠୁ ଅର୍ଥ ଆସୁଛି, ସେକଥା ସାର୍ବଜନୀନ କରିବାକୁ ସେମାନେ ବାଧ୍ୟ ନୁହନ୍ତି। ତେଣୁ ଦଳର ଖାତାକୁ ଆସୁଥିବା ମୋଟା ଅଙ୍କର ଅର୍ଥ ଅଜଣା ସୂତ୍ରରୁ ଆସିଥିବା କୁହାଯାଉଛି।
ଏଡିଆର କହିଛି, ଦେଶରେ ପ୍ରାୟ ୫୩ଟି ଆଞ୍ଚଳିକ ଦଳ ମଧ୍ୟରୁ କେବଳ ୨୮ଟି ସେମାନଙ୍କର ଉଭୟ ବାର୍ଷିକ ହିସାବ ସମୀକ୍ଷା ବିବରଣୀ (ଅଡିଟ୍ ରିପୋର୍ଟ) ଓ ଆର୍ଥିକ ସହାୟତା ଅର୍ଥ ସଂକ୍ରାନ୍ତ ବିବରଣୀ ଦାଖଲ କରିଛନ୍ତି। ୧୬ଟି ଦଳ ଏହି ଦୁଇ ବିବରଣୀ ମଧ୍ୟରୁ କେବଳ ଯେକୌଣସି ଗୋଟିଏ ରିପୋର୍ଟ ଦାଖଲ କରିଛନ୍ତି। ସେହିପରି ୯ଟି ରାଜନୀତିକ ଦଳ କୌଣସି ବିବରଣୀ ପ୍ରଦାନ କରି ନଥିବା ଏଡିଆର ତଥ୍ୟରୁ ଜଣାପଡିଛି।
'The Samaja', the synonym of news papers in Odisha - a mass circulated and widely read Odia daily has completed 'Hundred' years of its glorious publication.
Subscribe our newsletter to stay updated.
